


cod F-RU-82
Anexa 2 – Anunț de scoatere la concurs
Sistemul de Gospodărire a Apelor Harghita

ANUNŢ
[bookmark: _Hlk196833498]pentru organizarea concursului pentru ocuparea funcției contractuale de execuție vacante, pe perioadă nedeterminată de AGENT HIDROTEHNIC din cadrul Serviciului Formația de lucru Frumoasa, Acumularea Frumoasa
Administraţia Bazinală de Apă Olt - Sistemul de Gospodărire a Apelor Harghita


Administraţia Bazinală de Apă Olt - Sistemul de Gospodărire a Apelor Harghita, cu sediul în Miercurea-Ciuc, str. Progresului nr.16, Județul Harghita, instituție publică de interes național, cu personalitate juridică, organizează concurs pentru ocuparea funcțiilor contractuale de execuție vacante, pe perioadă nedeterminată de:
· [bookmark: _Hlk212621648][bookmark: _Hlk212021912]funcția de AGENT HIDROTEHNIC din cadrul Serviciului Formația de lucru Frumoasa, Acumularea Frumoasa
Activitatea profesională de AGENT HIDROTEHNIC se va desfășura în cadrul Serviciului Formației de lucru Frumoasa, Acumularea Frumoasa cu repartizarea timpului de muncă - program de lucru în schimburi (program de muncă inegal).

Condițiile specifice necesare în vederea participării la concursul pentru ocuparea postului corespunzător funcției contractuale de execuție:
- studii medii cu diplomă de bacalaureat 
- perfecționări: necesită curs de perfecționare după angajare
- vechime în muncă și în specialitatea studiilor necesare ocupării postului: nu se solicită 
- cunoștințe de operare/programare pe calculator (necesitate și nivel): pachet minim Microsoft Office, Progecad-nivel de bază
Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.
Candidații să nu se afle în situații de incompatibilitate conform Legii nr.161 din 19 aprilie 2003 cu modificările și completările ulterioare.
Calendar de desfășurare al concursului pentru ocuparea funcției contractuale de AGENT HIDROTEHNIC din cadrul Serviciului Formația de lucru Frumoasa, Acumularea Frumoasa:
Concursul se va desfăşura la sediul Administraţiei Bazinale de Apă Olt - Sistemul de Gospodărire a Apelor Harghita din str. Progresului nr.16, Miercurea-Ciuc, Judeţul Harghita după următorul calendar:
· 10.09.2026, ora 12:00 - data limită de depunere la registratura Administraţiei Bazinale de Apă Olt - Sistemul de Gospodărire a Apelor Harghita a dosarelor de participare la concurs după verificarea de către compartimentul RURPA;     
· 14.09.2026, ora 12:00 - selecţia dosarelor de concurs;
· 14.09.2026, ora 15:00 - termen de afişare rezultate la selecţia dosarelor de concurs;
· 15.09.2026, ora 15:00 - termen de depunere contestaţii cu privire la rezultatul selecţiei dosarelor de concurs;
· 16.09.2026, ora 10:00 - termen de afişare a rezultatelor privind contestația la selecția dosarelor de concurs;
· 21.09.2026, ora 13:00 - desfăşurare probă scrisă;
· 21.09.2026, ora 16:00 - termen de afişare rezultate proba scrisă;
· 22.09.2026, ora 16:00 - termen de depunere contestaţii cu privire la rezultatul probei scrise;
· 23.09.2026, ora 14:00 - termen de afişare a rezultatelor privind contestaţia la rezultatele probei scrise;
· 24.09.2026, ora 13:00 -  susţinerea interviului;
· 25.09.2026, ora 10:00 - termen de afişare a rezultatelor privind interviul;
· 28.09.2026, ora 10:00 - termen de depunere contestaţii cu privire la rezultatul interviului;
· 29.09.2026, ora 11:00 - termen de afişare a rezultatelor privind contestaţia la rezultatele interviului;
· 30.09.2026, ora 14:00 - termen de afişare a rezultatelor finale;

Conform art.35, alin.1 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.     	
Copiile de pe actele prevăzute la alin.1 lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la alin.1 lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise a concursului.
Dosarele de concurs se depun la Comp. Resurse Umane, Relații cu Publicul și Administrativ  sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. 1 lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. (aranka.tamas@dao.rowater.ro)
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidaţii trebuie să îndeplinească următoarele condiţii generale conform art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

BIBLIOGRAFIA ȘI TEMATICA DE CONCURS 
BIBLIOGRAFIE
1. Hidraulică și Hidrologie – Ministerul Educației și învățământului – 1978 – C.Diaconu, 
D.Lăzărescu;
2. Construcții Hidrotehnice - Editura Didactică și pedagogică, București - 1974 - Radu Prișcu;
3. Legea apelor nr. 107/1996 cu modificările și completările ulterioare;
4. Îndrumător pentru prelucrarea datelor hidrometrice -Volum I- Îndrumător pentru prelucrarea datelor de la stațiile hidrometrice pe râuri, editat de cître INHG București în anul 2017;
5. Îndrumător pentru prelucrarea datelor hidrometrice -Volum II- Îndrumător pentru prelucrarea datelor de la stațiile hidrometrice pe râuri, editat de cître INHG București în anul 2017;
6. Legea nr. 319/2006 privind protecția și sănătatea în muncă, cu modificările și completările ulterioare.

TEMATICĂ
1. Hidrometria lacurilor - prelucrarea și centralizarea datelor din observații și măsurători hidro-meteorologice de la lacurile de acumulare;
2. Cunoștințe generale privind amenajările hidrotehnice,
Tipuri de baraje și componentele principale ale unei amenajări hidrotehnice. Rolul funcțional al barajelor de acumulare (alimentare cu apă, apărare împotriva inundațiilor). Noţiuni de bază privind comportarea in timp a construcțiilor hidrotehnice.
3. Exploatarea barajului în condiții normale si speciale
Proceduri standard pentru efectuarea manevrelor de deschidere/închidere a organelor de
descărcare. Exploatarea pe timp de iarnă: măsuri împotriva înghețului echipamentelor, combaterea barierelor de gheață. Acțiuni specifice în perioada de tranzitare a viiturilor și comunicarea cu dispeceratul / agentul hidrotehnic.

Condiţiile de participare la concurs şi bibliografia stabilită se afişează la sediul ABA Olt – SGA Harghita şi pe pagina oficială www.rowater.ro .
Informaţii suplimentare se pot obţine la sediul Administraţiei Bazinale de Apă Olt - Sistemul de Gospodărire a Apelor Harghita din strada Progresului nr.16, Miercurea-Ciuc, Judeţul Harghita sau la numărul de telefon 40 266 372 004, interior 112, persoană de contact: Tamas Aranka - secretar comisie de concurs şi comisie de soluţionare a contestaţiilor.

